CELEX: 32008D0962
Language: el
Date: 2008-12-15 00:00:00
Title: 2008/962/ΕΚ: Απόφαση της Επιτροπής, της 15ης Δεκεμβρίου 2008 , περί τροποποίησης των αποφάσεων 2001/405/ΕΚ, 2002/255/ΕΚ, 2002/371/ΕΚ, 2002/740/ΕΚ, 2002/741/ΕΚ, 2005/341/ΕΚ και 2005/343/ΕΚ ώστε να παραταθεί η ισχύς των οικολογικών κριτηρίων απονομής του κοινοτικού οικολογικού σήματος σε ορισμένα προϊόντα [κοινοποιηθείσα υπό τον αριθμό Ε(2008) 8442] (Κείμενο που παρουσιάζει ενδιαφέρον για τον ΕΟΧ)

19.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 340/115
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 15ης Δεκεμβρίου 2008
   περί τροποποίησης των αποφάσεων 2001/405/ΕΚ, 2002/255/ΕΚ, 2002/371/ΕΚ, 2002/740/ΕΚ, 2002/741/ΕΚ, 2005/341/ΕΚ και 2005/343/ΕΚ ώστε να παραταθεί η ισχύς των οικολογικών κριτηρίων απονομής του κοινοτικού οικολογικού σήματος σε ορισμένα προϊόντα
   [κοινοποιηθείσα υπό τον αριθμό Ε(2008) 8442]
   (Κείμενο που παρουσιάζει ενδιαφέρον για τον ΕΟΧ)
   (2008/962/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
   μετά από διαβούλευση με το Συμβούλιο Οικολογικής Σήμανσης της Ευρωπαϊκής Ένωσης,
   Εκτιμώντας τα εξής:
   
               (1)
            
            
               Η απόφαση 2001/405/ΕΚ της Επιτροπής, της 4ης Μαΐου 2001, για τον καθορισμό οικολογικών κριτηρίων απονομής του κοινοτικού οικολογικού σήματος σε προϊόντα από χαρτί υγείας (2) παύει να ισχύει στις 4 Μαΐου 2009.
            
         
               (2)
            
            
               Η απόφαση 2002/255/ΕΚ της Επιτροπής, της 25ης Μαρτίου 2002, για τη θέσπιση οικολογικών κριτηρίων απονομής του κοινοτικού οικολογικού σήματος σε τηλεοπτικούς δέκτες (3) παύει να ισχύει στις 31 Μαρτίου 2009.
            
         
               (3)
            
            
               Η απόφαση 2002/371/ΕΚ της Επιτροπής, της 15ης Μαΐου 2002, με την οποία θεσπίζονται οικολογικά κριτήρια απονομής του κοινοτικού οικολογικού σήματος για τα κλωστοϋφαντουργικά προϊόντα (4) παύει να ισχύει στις 31 Μαΐου 2009.
            
         
               (4)
            
            
               Η απόφαση 2002/740/ΕΚ της Επιτροπής, της 3ης Σεπτεμβρίου 2002, για καθορισμό οικολογικών κριτηρίων για την απονομή του οικολογικού σήματος της Κοινότητας σε στρώματα κρεβατιών και τροποποίηση της απόφασης 98/634/ΕΚ (5) παύει να ισχύει στις 28 Φεβρουαρίου 2009.
            
         
               (5)
            
            
               Η απόφαση 2002/741/ΕΚ της Επιτροπής, της 4ης Σεπτεμβρίου 2002, για θέσπιση αναθεωρημένων οικολογικών κριτηρίων απονομής του κοινοτικού οικολογικού σήματος στο χαρτί φωτοαντιγραφικό και γραφής και για τροποποίηση της απόφασης 1999/554/ΕΚ (6) παύει να ισχύει στις 28 φεβρουαρίου 2009.
            
         
               (6)
            
            
               Η απόφαση 2005/341/ΕΚ της Επιτροπής, της 11ης Απριλίου 2005, περί καθορισμού οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε προσωπικούς υπολογιστές (7) παύει να ισχύει στις 30 Απριλίου 2009.
            
         
               (7)
            
            
               Η απόφαση 2005/343/ΕΚ της Επιτροπής, της 11ης Απριλίου 2005, για τον καθορισμό οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε φορητούς υπολογιστές (8) παύει να ισχύει στις 30 Απριλίου 2009.
            
         
               (8)
            
            
               Σύμφωνα με τον κανονισμό (ΕΚ) αριθ. 1980/2000 διενεργήθηκε εγκαίρως αναθεώρηση των οικολογικών κριτηρίων, καθώς και των σχετικών απαιτήσεων εκτίμησης και εξακρίβωσης, που θεσπίστηκαν με τις αποφάσεις αυτές.
            
         
               (9)
            
            
               Δεδομένου ότι η διαδικασία αναθεώρησης των ανωτέρω αποφάσεων βρίσκεται σε διαφορετικά στάδια, είναι σκόπιμο να παραταθεί η διάρκεια ισχύος των οικολογικών κριτηρίων και των σχετικών απαιτήσεων εκτίμησης και εξακρίβωσης, που καθορίζονται σε αυτές. Η διάρκεια ισχύος πρέπει να παραταθεί κατά 7 μήνες όσον αφορά τις αποφάσεις 2002/255/ΕΚ και 2002/371/ΕΚ, κατά 8 μήνες όσον αφορά την απόφαση 2001/405/ΕΚ, κατά 10 μήνες όσον αφορά την απόφαση 2002/740/ΕΚ, κατά 13 μήνες όσον αφορά τις αποφάσεις 2005/341/ΕΚ και 2005/343/ΕΚ και κατά 15 μήνες όσον αφορά την απόφαση 2002/741/ΕΚ.
            
         
               (10)
            
            
               Πρέπει επομένως να τροποποιηθούν αναλόγως οι αποφάσεις 2001/405/ΕΚ, 2002/255/ΕΚ, 2002/371/ΕΚ, 2002/740/ΕΚ, 2002/741/ΕΚ, 2005/341/ΕΚ και 2005/343/ΕΚ.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 17 του κανονισμού (ΕΚ) αριθ. 1980/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 3 της απόφασης 2001/405/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την κατηγορία προϊόντων “προϊόντα από χαρτί υγείας”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 4 Ιανουαρίου 2010.»
   
   Άρθρο 2
   Το άρθρο 4 της απόφασης 2002/255/ΕΚ αντικαθίσταται από το ακόλουθο κείμενο:
   
      «Άρθρο 4
      Τα οικολογικά κριτήρια για την κατηγορία προϊόντων “τηλεοπτικοί δέκτες”, καθώς και οι σχετικές απαιτήσεις εκτίμησης (αξιολόγησης) και εξακρίβωσης, ισχύουν έως τις 31 Οκτωβρίου 2009.»
   
   Άρθρο 3
   Το άρθρο 5 της απόφασης 2002/371/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την κατηγορία προϊόντων “κλωστοϋφαντουργικά προϊόντα”, καθώς και οι σχετικές απαιτήσεις εκτίμησης (αξιολόγησης) και εξακρίβωσης, ισχύουν έως τις 31 Δεκεμβρίου 2009.»
   
   Άρθρο 4
   Το άρθρο 5 της απόφασης 2002/740/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την κατηγορία προϊόντων “στρώματα κρεβατιών”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Δεκεμβρίου 2009.»
   
   Άρθρο 5
   Το άρθρο 5 της απόφασης 2002/741/ΕΚ αντικαθίσταται από το ακόλουθο κείμενο:
   
      «Άρθρο 5
      Τα οικολογικά κριτήρια για την κατηγορία προϊόντων “χαρτί φωτοαντιγραφικό και γραφής”, καθώς και οι σχετικές απαιτήσεις εκτίμησης και εξακρίβωσης, ισχύουν έως τις 31 Μαΐου 2010.»
   
   Άρθρο 6
   Το άρθρο 3 της απόφασης 2005/341/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την κατηγορία προϊόντων “προσωπικοί υπολογιστές”, καθώς και οι σχετικές απαιτήσεις εκτίμησης (αξιολόγησης) και εξακρίβωσης, ισχύουν έως τις 31 Μαΐου 2010.»
   
   Άρθρο 7
   Το άρθρο 3 της απόφασης 2005/343/ΕΚ αντικαθίσταται από το ακόλουθο κείμενο:
   
      «Άρθρο 3
      Τα οικολογικά κριτήρια για την κατηγορία προϊόντων “φορητοί υπολογιστές”, καθώς και οι σχετικές απαιτήσεις εκτίμησης (αξιολόγησης) και εξακρίβωσης, ισχύουν έως τις 31 Μαΐου 2010.»
   
   Άρθρο 8
   Η παρούσα απόφαση απευθύνεται στα κράτη μέλη.
   
      Βρυξέλλες, 15 Δεκεμβρίου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 237 της 21.9.2000, σ. 1.
   
      (2)  ΕΕ L 142 της 29.5.2001, σ. 10.
   
      (3)  ΕΕ L 87 της 4.4.2002, σ. 53.
   
      (4)  ΕΕ L 133 της 15.5.2002, σ. 29.
   
      (5)  ΕΕ L 236 της 4.9.2002, σ. 10.
   
      (6)  ΕΕ L 237 της 5.9.2002, σ. 6.
   
      (7)  ΕΕ L 115 της 4.5.2005, σ. 1.
   
      (8)  ΕΕ L 115 της 4.5.2005, σ. 35.